钦定古今图书集成/明伦汇编/人事典/第109卷 > 《褚氏遗书》 > 《除疾》
## 钦定古今图书集成/明伦汇编/人事典/第109卷 > 《褚氏遗书》 > 《除疾》

除疾之道，极其候证，询其嗜好，察致疾之由来，观时
人之所患，则穷其病之始终矣。穷其病矣，外病疗内，
上病救下，辨病藏之虚实，通病藏之母子，相其老壮，
酌其浅深，以制其剂，而《十全上功》至焉。制剂独味为
上，二味次之，多品为下。酸通骨，甘解毒，苦去热，咸导
下，辛发滞。当验之药未验，切戒急投，大势既去，馀势
“不宜再。药修而肥者饮剂丰，羸而弱者受药减。用药
如用兵，用医如用将。”善用兵者，徒有车之功；善用药
者，姜有桂之效。知其才智，以军付之，用将之道也；知
其方伎，以生付之，用医之道也。世无难治之疾，有不
善治之医；药无难代之品，有不善代之人。民中绝命，
断可识矣。